Folketing
2008-05-28

Ja, det var netop indfasningen, jeg ville … altså, jeg har markeret. (Tredje næstformand (Holger K. Nielsen): Ja, hr. Rasmus Prehn). Det er formanden, der bestemmer. Det er indfasningen, jeg gerne vil spørge til, for vi kan jo se nu her, at finansministeren giver udtryk for, at det er et forhandlingsforløb, der er tale om, når vi taler indfasning. Men vi kan jo se, at formanden for Kommunernes Landsforening, Erik Fabrin, giver udtryk for noget andet. Han giver udtryk for, at han føler, at finansministeren har lovet ham, at der er tale om, at indfasningen skal ske i lige store dele. Kan finansministeren komme med nogen kommentarer til det? Er det Erik Fabrin, der er forkert på den, eller er det et forhandlingsoplæg, som finansministeren er inde på her? For Erik Fabrin giver udtryk for, at det skal indfases i lige store dele over 10 år.